melléklet a 260/2024. (VIII.28.) határozathoz

**MEGÁLLAPODÁS**

amely létrejött egyrészről

**Mór Városi Önkormányzat**

székhely: 8060 Mór, Szent István tér 6.

adószám: 15727220-2-07

képviselő: **Fenyves Péter** polgármester

mint **Megbízó** (a továbbiakban: Megbízó)

másrészről

**Móri Borvidék TDM Egyesület**

székhely: 8060 Mór, Szent István tér 7.

adószám: 18503199-2-07

képviselő: **Hetyei-Kerekes Krisztina mb. képviselő**

mint **Megbízott** (a továbbiakban: Megbízott)

(a továbbiakban együttesen: Felek)

között alulírott napon és helyen, az alábbi feltételek szerint:

1.) A Felek rögzítik, hogy Megbízó 2024. október 3. és 2024. október 6. napja között Móri Bornapok rendezvényt tart.

2.) A Rendezvény időtartamára Megbízó megbízza Megbízottat a Rendezvényhez kapcsolódó borutca (faházak, borkóstoltatás), valamint árusítási (kereskedelmi), gasztronómiai és mutatványosi tevékenység teljes körű megszervezésével, lebonyolításával, melyhez az 1/2733-2/2024. és az 1/2734-3/2024. számú határozatokkal közterület-használati engedélyeket adott ki.

3.) Megbízott a 2.) pontban foglalt megbízáshoz kapcsolódóan vállalja, hogy:

1. biztosítja a megbízás ellátásához szükséges személyi és tárgyi feltételeket;
2. a rendelkezésére bocsátott közterületeket a közterület-használati engedélyekben meghatározott célokra használja és az abban foglaltak betartását a rendezvény ideje alatt folyamatosan ellenőrzi;
3. a rendezvény időtartama alatt a rendelkezésére bocsátott közterületeken a gasztronómiai, vásározási és mutatványosi tevékenységekkel összefüggő jogszabályi és egyéb hatósági előírásokat betartatja, Megbízott felelős a közegészségügyi, tűzvédelmi előírások betartásáért és betartatásáért;
4. a rendezvény lebonyolítását követően a rendelkezésére bocsátott közterületeket használatra alkalmas állapotban adja vissza.

4.) Megbízó kötelezettséget vállal arra, hogy a rendezvény teljes területén kiépíti az ideiglenes elektromos energiaellátást, a szükséges almérőket, valamint az egyéb közműellátást és az ehhez szükséges gerincvezetékeket.

5.) Megbízott kötelezettséget vállal arra, hogy - az ehhez szükséges személyi és tárgyi feltételek biztosítása mellett - a Rendezvény ideje alatt működteti és a közegészségügyi hatóságok előírásainak megfelelően üzemelteti a Megbízó által rendelkezésre bocsátott közterületen elhelyezett illemhelyeket.

A szolgáltatás igénybevételéért Megbízott jogosult díjat szedni.

6.) Az 5.) pontban foglalt szolgáltatás biztosítása kapcsán Megbízott Megbízó részére üzemeltetési jogosultsági ellenértékként bruttó 105.000.- Ft, azaz bruttó százötezer forint összeget köteles megfizetni a Megbízó által kiállított számla alapján.

7.) Megbízott kijelenti, hogy a megállapodásban rögzített tevékenység ellátásához szükséges engedélyekkel rendelkezik.

8.) A Felek rögzítik, hogy Megbízottat a 2-3.) pontban foglalt feladat ellátásáért díjazás nem illeti meg.

9.) Megbízott kötelezettséget vállal arra, hogy az alábbi közüzemi és egyéb szolgáltatások díját utólagos elszámolással Megbízó részére megtéríti Megbízó által kiállított számlák alapján:

- áramdíj vonatkozásában az almérőkön keresztül igénybe vett teljesítmény, valamint 12 db (10 db vásározók, 2 db borutca) almérő kiépítési díja (várhatóan bruttó 38.500 Ft/db);

- vásározási és borárusítási tevékenységgel összefüggésben keletkezett hulladékszállítás költségeinek megtérítése címén Megbízott által nyilvántartásba vett egységek után 2.000 Ft + ÁFA/egység/3 nap összegű hulladékszállítási díj;

- mutatványosi tevékenységgel összefüggésben keletkezett hulladékszállítás költségeinek megtérítése címén 15.000 Ft + ÁFA/3 nap összegű hulladékszállítási díj;

- Megbízó tulajdonában lévő 7 m2 alapterületű zárt faház igénybevétele esetén 7.000 Ft+ÁFA/nap/darab bérleti díj, 4 m2 alapterületű vásározói sátor igénybevétele esetén 3.000 Ft+ÁFA/nap/darab bérleti díj;

- faházak be- és kiszállításának költsége daruzással 33.000 Ft+ÁFA/db.

10.) Megbízott a használatba vett közterületek rendeltetésszerű vagy attól eltérő használatából eredő, az általa vagy harmadik személy által okozott károk megtérítéséért kártérítési kötelezettséggel tartozik.

11.) Megbízott képviselője az államháztartásról szóló 2011. évi CXCV. törvény 41. § (6) bekezdésben és az államháztartási törvény végrehajtásáról szóló 368/2011. (XII.31.) Korm. rendelet 50. § (1a) bekezdésben foglaltakra tekintettel jelen nyilatkozat aláírásával kijelenti, hogy Megbízott megfelel a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglalt feltételeknek, ezért átlátható szervezetnek minősül. A Megbízott kötelezettséget vállal arra, hogy az átlátható szervezet fogalmához kapcsolódó változásról, az átláthatóság megszűnéséről köteles írásban tájékoztatni a Megbízót. Megbízott tudomásul veszi, hogy a valótlan tartalmú nyilatkozat alapján kötött szerződést a Megbízó felmondja vagy - ha a szerződés teljesítésére még nem került sor - a szerződéstől eláll.

12.) Jelen megállapodást a Felek a megállapodásban foglalt feladatok elvégzéséig, valamint a kapcsolódó elszámolások lebonyolításáig terjedő időszakra kötik.

13.) E megállapodás által nem érintett kérdésekben a vonatkozó jogszabályi rendelkezések, valamint a Polgári Törvénykönyvről szóló 2013. évi V. törvény szabályai irányadók.

Felek a jelen megállapodást elolvasták, értelmezték, és mint akaratukkal mindenben megegyezőt jóváhagyólag aláírták.

|  |  |
| --- | --- |
| Mór, 2024. szeptember … | Mór, 2024. szeptember … |
|  |  |
|  |  |
| **…………………………………….** | **…………………………………….** |
| **Mór Városi Önkormányzat,** mint | **Móri Borvidék TDM Egyesület,** mint |
| **megbízó** képviseletében | **megbízott** képviseletében |
| **Fenyves Péter** | **Hetyei-Kerekes Krisztina** |
| **polgármester** | **mb. képviselő** |

|  |  |
| --- | --- |
| Mór, 2024. szeptember … | Mór, 2024. szeptember … |
|  |  |
|  |  |
| **…………………………………….** | **…………………………………….** |
| **Dr. Taba Nikoletta jegyző**  | **Hossó Anita mb. pénzügyi irodavezető** |
| **jogi ellenjegyző** | **pénzügyi ellenjegyző** |